
[image: ]Update ราคาเนื่องจากภาษีน้ำมันปรับเพิ่ม 23 / 3 / 2026

เมนูพิเศษ : อาหารกวางตุ้ง + บุฟเฟ่ต์ชาบูหม่าล่า + เที่ยวแบบสบายๆ ไม่ลงร้านรัฐบาล 
** ราคานี้รวมทุกอย่างแล้วยกเว้นค่าทิป **

	สายการบินเฉิงตู แอร์ไลน์ CHENGDU AIRLINES (EU) ( ขึ้นเครื่องสุวรรณภูมิ )

	ขาไป
	EU 2868
	   กรุงเทพ (BKK) - เฉิงตู (TFU)
	เวลา 21.30 – 01.30 น.

	ขากลับ
	EU 2867
	   เฉิงตู (TFU) – กรุงเทพ (BKK)
	เวลา 18.20 – 20.30 น.


รายการโปรแกรมทัวร์
	วันที่
	รายละเอียด
	เช้า
	เที่ยง
	เย็น
	โรงแรม

	DAY 1
	สนามบินสุวรรณภูมิ – สนามบินเฉิงตูเทียนฟู่ – เฉิงตู – เข้าที่พัก 
	
	
	
	TIANFU HOLIDAY INN EXPRESS
(เฉิงตู)

	DAY 2
	เฉิงตู - เมืองฉงชิ่ง – รถไฟทะลุตึก - ตึก 22 ชั้น – ถนนคนเดินเจี่ยฟางเป่ย  
หงหยาต้ง  - เข้าสู่ที่พัก

	YI FAN HOTEL 
(ฉงชิ่ง)

	DAY 3
	เมืองฉงชิ่ง - เมืองอู่หลง –อุทยานหลุมฟ้าสะพานสวรรค์ 
( ราคานี้รวมทุกอย่างแล้ว!! รถอุทยาน + ลิฟต์แก้ว + รถแบตเตอรี่ )  

	YI FAN HOTEL 
(ฉงชิ่ง)

	DAY 4
	เมืองตูเจียงเยี่ยน – ร้านหนังสือตูเจียงเยี่ยน - ถนนโบราณตูเจียงเยี่ยน - จัตุรัสหย่างเทียนวู่ – แพนด้าเซลฟี่ - เขื่อนตูเจียงเยี่ยน (ธารน้ำสีฟ้า ) – เข้าสู่ที่พัก

	SHANGHE CHENYUE HOTEL (ตูเจียงเยี่ยน)

	DAY 5
	อุทยานภูเขาสี่ดรุณี - เที่ยวหุบเขาซวงเฉียวโกว (รวมรถอุทยาน ) 

	SHUANGLIU HOLIDAYINN EXPRESS 
(เฉิงตู)

	DAY 6
	ซอยกว้างซอยแคบ - วัดต้าฉือ – ถ่ายรูปกับตึก IFS หมีแพนด้าปีนตึก – อิสระช้อปปิ้งถนนคนเดินย่านชุนซี  - สนามบินเฉิงตูเทียนฟู่ - กรุงเทพฯ

วันแรก       สนามบินสุวรรณภูมิ – สนามบินเฉิงตูเทียนฟู่ – เฉิงตู - เข้าที่พัก

18.00 น.	พร้อมกัน ณ สนามบินสุวรรณภูมิ อาคารผู้โดยสารขาออก ชั้น 4 ประตูทางเข้าหมายเลข 10  โปรดสังเกตป้ายต้อนรับที่สนามบิน  “HAPPY TOGETHER”  โดยมีหัวหน้าทัวร์คอยให้การต้อนรับ และอำนวยความสะดวกแก่ท่าน

21.30 น.	เดินทางสู่ เฉิงตู ประเทศจีน โดยสายการบิน เฉิงตูแอร์ไลน์ เที่ยวบิน EU 2868
                 (มีบริการของว่างและเครื่องดื่มบนเครื่อง) (1)  








	
01.30 น.  	ถึง สนามบินเฉิงตูเทียนฟู่ หลังผ่านขั้นตอนการตรวจคนเข้าเมือง และรับสัมภาระเรียบร้อยแล้ว 
( เวลาท้องถิ่นของจีนเร็วกว่าประเทศไทย 1 ชม.) จากนั้นนำท่านเข้าสู่โรงแรมที่พัก 
	




วันที่สอง	เฉิงตู - เดินทางสู่เมืองฉงชิ่ง – ชมไฮไลท์ของเมืองฉงชิ่ง “รถไฟทะลุตึก” 
                ชมความแปลกของตึก 22 ชั้น ไคว่ชิงโหล – อิสระช้อปปิ้งถนนคนเดินเจี่ยฟางเป่ย 
                ถ่ายรูปกับแลนด์มาร์คสุดฮิตของฉงชิ่ง “ หงหยาต้ง ” - เข้าสู่ที่พัก 

เช้า	รับประทานอาหารเช้า ณ โรงแรมที่พัก (2)

จากนั้นนำท่านเดินทางสู่ “เมืองฉงชิ่ง” ( ใช้เวลาเดินทาง 3 ชม. )  ฉงชิ่งมีประวัติศาสตร์ยาวนานกว่า 3,000 ปี ในช่วงสงครามโลกครั้งที่ 2 ได้เคยถูกใช้เป็นเมืองหลวงชั่วคราวของรัฐบาลชาตินิยมจีน และมีบทบาทสำคัญในฐานะศูนย์กลางทางการเมือง เศรษฐกิจ และการทหารของประเทศมาโดยตลอด ฉงชิ่ง เป็นหนึ่งในสี่มหานครที่ขึ้นตรงต่อรัฐบาลกลางของประเทศจีน มีลักษณะภูมิประเทศที่เป็นภูเขาและเนินเขาสลับซับซ้อน ทำให้ได้ฉายาว่า "เมืองแห่งขุนเขา"  










จากนั้นนำท่านไปชมแลนด์มาร์คของเมืองฉงชิ่ง “รถไฟทะลุตึก” หนึ่งในสถานที่ที่ทำให้นักท่องเที่ยวทั่วโลกประหลาดใจเมื่อมาเยือนฉงชิ่งที่ย่าน LIZIBA STATION รถไฟฟ้าสาย 2   ของเมืองวิ่งพุ่งผ่านตึกที่พักอาศัย 19 ชั้น อย่างน่าตื่นตาตื่นใจเสมือนฉากในภาพยนตร์ไซไฟ           ใครไปเที่ยวฉงชิ่งแล้วไม่ได้ถ่ายคลิปรถไฟทะลุตึก ถือว่าไปไม่ถึงฉงชิ่ง  

เที่ยง	รับประทานอาหารกลางวัน ณ ร้านอาหาร (3) 

จากนั้นนำท่านไปเดินเล่น “ตึก 22 ชั้น ไคว่ชิงโหล” (KUAIXINGLOU) เป็นอาคารสูง 22 ชั้นที่สุดแปลกของฉงชิ่ง ที่หากขึ้นมาถึงชั้นดาดฟ้า แล้วมองออกไปจะเหมือนอยู่บนพื้นดิน เพราะฉากหลังจะมีตึกโอบล้อม และมีศาลาเก๋งจีนตั้งอยู่บนชั้นนี้ แต่พอเดินมาสุดขอบลานกว้าง และมองลงไปยังด้านล่าง จะรู้เลยว่าเราอยู่บนตึกที่สูงมาก และมีสะพานเชื่อมกับตึกอีกฝั่ง สาเหตุที่ตึกแห่งนี้มีโครงสร้างแบบนี้เป็นเพราะว่าตัวเมืองฉงชิ่ง มีลักษณะภูมิประเทศที่ซับซ้อนและเป็นภูเขา ทำให้การก่อสร้างอาคารและถนนต้องปรับให้เข้ากับสภาพพื้นที่ที่ราบสูง

	จากนั้นนำท่านไป “ถนนคนเดินเจี่ยฟางเป่ย” (JIEFANGBEI PEDESTRIAN STREET) เป็นศูนย์กลางทางเศรษฐกิจการค้า และ วัฒนธรรมที่สำคัญที่สุดของเมืองฉงชิ่ง ตั้งอยู่ในเขตหยูจง              ย่านการค้าและศูนย์กลางความเจริญที่ไม่เคยหลับใหล เต็มไปด้วยห้างสรรพสินค้า ร้านแบรนด์ดัง คาเฟ่ และสตรีทฟู้ดให้เดินชิมไม่รู้จบ ไฮไลท์สำคัญคือ ยามค่ำคืนบรรยากาศยิ่งคึกคักด้วยแสงไฟนีออนและผู้คนหลั่งไหลมาจับจ่าย ไม่ว่าคุณจะมองหาที่ช้อปปิ้ง ชิมอาหาร หรือชมบรรยากาศเมืองสมัยใหม่ เจี่ยฟางเป่ยคือจุดที่รวมทุกความสนุกไว้ในที่เดียว   

จากนั้นนำท่านไปชมอีกหนึ่งแลนด์มาร์คดังของฉงชิ่ง “หงหยาต้ง” (HONGYADONG) เป็นหนึ่งในแลนด์มาร์คที่โดดเด่นและเป็นสัญลักษณ์ของเมืองฉงชิ่ง เป็นอาคารเชิงซ้อนขนาดใหญ่ที่สร้างเลียนแบบสถาปัตยกรรมโบราณ แบบไป่หยาง และ เตี้ยวเจี่ยวโหลว ซึ่งเป็นบ้านไม้ยกใต้ถุนสูงที่สร้างตามแนวภูเขาหรือหน้าผาเลียบแม่น้ำ ลักษณะที่คล้ายกับฉากในภาพยนตร์แอนิเมชันเรื่อง SPIRITED AWAY ของสตูดิโอจิบลิ (Studio Ghibli) โดยเฉพาะในช่วงกลางคืนที่แสงไฟสีส้มทองสว่างไสวไปทั่วทั้งอาคาร ทำให้ดูสวยงามราวกับหลุดเข้าไปในโลกแห่งจินตนาการ  

ค่ำ	อิสระอาหารค่ำตามอัธยาศัย ให้ท่านได้ดื่มด่ำกับบรรยากาศในยามค่ำคืนของเมืองฉงชิ่ง

เข้าสู่ที่พัก โรงแรม YI FAN หรือ โรงแรมระดับเทียบเท่า 4 ดาว (ฉงชิ่ง) 





วันที่สาม	เมืองฉงชิ่ง - เมืองอู่หลง – ชมความงดงามและมหัศจรรย์ของอุทยานหลุมฟ้าสะพานสวรรค์ สถานที่ท่องเที่ยวระดับ 5A( ราคานี้รวมทุกอย่างแล้ว!!รถอุทยาน + ลิฟต์แก้ว + รถแบตเตอรี่ ) - เข้าสู่ที่พัก 

เช้า	รับประทานอาหารเช้า ณ โรงแรมที่พัก (4)

จากนั้นนำท่านเดินทางสู่ “เมืองอู่หลง” ( ใช้เวลาเดินทาง 3 ชม. ) เมืองอู่หลง เป็นเขตปกครองภายใต้การดูแลของมหานครฉงชิ่ง ประเทศจีน ตั้งอยู่ทางตะวันออกเฉียงใต้ของเมืองฉงชิ่ง เป็นที่รู้จักกันดีว่าเป็นสถานที่ท่องเที่ยวทางธรรมชาติที่ยิ่งใหญ่และได้รับการขึ้นทะเบียนเป็นมรดกโลก หลังจากเดินทางถึงเมือง อู่หลง นำท่านไปรับประทานอาหารกลางวัน 

เที่ยง		รับประทานอาหารกลางวัน ณ ร้านอาหาร (5) 

จากนั้นนำท่านไปชมความงดงามของ “อุทยานหลุมฟ้าสะพานสวรรค์” (WULONG KARST NATIONAL GEOLOGY PARK) หรือในภาษาจีนเรียกว่า เทียนเชิงซานเฉียว เป็นหนึ่งในสถานที่ท่องเที่ยวทางธรรมชาติที่ยิ่งใหญ่และงดงามที่สุดของเมืองฉงชิ่ง และยังเป็นสถานที่ท่องเที่ยวระดับ 5A และได้รับการขึ้นทะเบียนให้เป็นมรดกโลก จุดเด่นคือ หลุมยุบขนาดใหญ่ และ สะพานหินธรรมชาติขนาดมหึมา 3 แห่ง ซึ่งทอดยาวเชื่อมต่อกัน สะพานหินเหล่านี้ประกอบด้วย สะพานเทียนหลง, สะพานชิงหลง , สะพานเฮยหลง 

านแห่งนี้เคยถูกใช้เป็นสถานที่ถ่ายทำภาพยนตร์เรื่อง TRANSFORMERS: AGE OF EXTINCTION ทำให้เป็นที่รู้จักไปทั่วโลก และยังเป็น โลเคชั่นที่ถ่ายทำภาพยนต์จีน "ศึกโค่นบัลลังก์วังทอง" หรือชื่อ "Curse of the Golden Flower" อีกด้วย จุดแรกที่จะพาท่านไปตื่นเต้นหวาดเสียวคือ “ระเบียงแก้ว” สูงจากพื้นหุบเขาด้านล่างประมาณ 280 เมตร ยื่นออกไปจากขอบหน้าผา 11 เมตร และมีความยาว 26 เมตร สร้างจากกระจกนิรภัย 3 ชั้นที่สามารถรับน้ำหนักได้มาก ทำให้ผู้ที่เดินบนระเบียงสามารถมองเห็นทิวทัศน์ของหุบเขาและสะพานธรรมชาติทั้งสามแห่งได้อย่างชัดเจนและน่าตื่นเต้นหวาดเสียวเลยทีเดียว  จากนั้นนำท่านไปลง “ลิฟต์แก้ว” ซึ่งเป็นจุดเริ่มต้นของการเดินทางลงไปชมสะพานสวรรค์ ลิฟต์มีความสูงจากพื้นประมาณ 80-130 เมตร โดยพานักท่องเที่ยวลงไปยังหุบเขา ลิฟต์จากกระจกใสทำให้สามารถมองเห็นทัศนียภาพของหุบเขาและหน้าผาหินที่สูงชันได้ตลอดเวลาที่ลิฟต์เคลื่อนที่ ใช้เวลาลงลิฟต์ไม่เกิน 2 นาที ท่านก็ได้ลงมาชมความงดงามของหุบเขาด้านล่างแล้ว  

( ราคานี้รวมทุกอย่างแล้ว ค่ารถอุทยาน + ลิฟต์แก้ว + รถแบตเตอรี่ )

ภายในหุบเขาสิ่งแรกที่เป็นแลนด์มาร์คที่ต้องไปถ่ายรูปเป็นที่ระลึก คือ “โรงเตี๊ยมเทียนฟู” (TIANFU INN) เป็นอาคารสถาปัตยกรรมโบราณแบบจีนที่สร้างเลียนแบบโรงเตี๊ยมในอดีต ตั้งอยู่ท่ามกลางหุบเขาและหน้าผาสูงชัน โรงเตี๊ยมนี้เคยเป็นสถานที่ที่ใช้ถ่ายทำภาพยนตร์เรื่อง "ศึกโค่นบัลลังก์วังทอง" (Curse of the Golden Flower) ซึ่งเป็นภาพยนตร์จีนฟอร์มยักษ์ของผู้กำกับชื่อดัง จาง อี้โหมว (Zhang Yimou) การปรากฏในภาพยนตร์เรื่องนี้ทำให้โรงเตี๊ยมแห่งนี้มีชื่อเสียงและกลายเป็นมุมถ่ายรูปมหาชนเลยทีเดียว  ปัจจุบันโรงเตี๊ยมแห่งนี้ไม่ได้เป็นที่พักหรือร้านอาหารแบบเต็มรูปแบบ แต่ถูกจัดแสดงเป็นส่วนหนึ่งของเส้นทางท่องเที่ยวในอุทยาน นักท่องเที่ยวสามารถเข้าไปชม ถ่ายรูป และสัมผัสบรรยากาศย้อนยุคได้ ภายในหุบเขาท่านจะได้ชมความงดงามและความมหัศจรรย์ของสะพานหินธรรมชาติขนาดใหญ่ 3 แห่ง ซึ่งมีความสูงดังนี้  
สะพานเทียนหลง (Tianlong Bridge): มีความสูงประมาณ 235 เมตร  
สะพานชิงหลง (Qinglong Bridge): มีความสูงประมาณ 281 เมตร
สะพานเฮยหลง (Heilong Bridge): มีความสูงประมาณ 223 เมตร

อิสระให้ท่านได้ถ่ายรูปตามอัธยาศัย จากนั้นนำท่านนั่งรถแบตเตอรี่กลับไปยังรถอุทยาน และเดินทางกลับไป เมืองฉงชิ่ง (ใช้เวลาเดินทางประมาณ 3 ชม. ) 

ค่ำ	รับประทานอาหารค่ำ ณ ร้านอาหาร  (6) 

เข้าสู่ที่พัก โรงแรม YI FAN หรือ โรงแรมระดับเทียบเท่า 4 ดาว




วันที่สี่	 ฉงชิ่ง – เมืองตูเจียงเยี่ยน - ร้านหนังสือตูเจียงเยี่ยน - ถนนโบราณตูเจียงเยี่ยน  
                 เดินเล่นจัตุรัสหย่างเทียนวู่ - ชมแลนด์มาร์คดัง “แพนด้าเซลฟี่” – ชมความ
                 งดงามเขื่อนตูเจียงเยี่ยน (ธารน้ำสีฟ้า ) – เข้าสู่ที่พัก 

เช้า	รับประทานอาหารเช้า ณ โรงแรมที่พัก (7)

จากนั้นนำท่านเดินทางสู่ เมืองตูเจียงเยี่ยน ( ใช้เวลาเดินทาง 4 ชม. )  จากนั้นนำท่านไปชม “ร้านหนังสือตูเจียงเยี่ยน” (DUJIANGYAN ZHONGSHUGE) เป็นหนึ่งในร้านหนังสือที่ได้รับการยกย่องว่าสวยที่สุดแห่งหนึ่งในประเทศจีน ร้านหนังสือแห่งนี้ไม่ได้เป็นเพียงแค่แหล่งรวบรวมหนังสือ แต่เป็นผลงานสถาปัตยกรรมที่น่าทึ่ง ออกแบบโดยบริษัท X+Living สิ่งที่โดดเด่นที่สุดคือ เพดานที่ทำจากกระจกเงา ทำให้เกิดภาพสะท้อนของชั้นหนังสือและผู้คน  สร้างภาพลวงตาให้พื้นที่ดูสูงใหญ่และกว้างขวางไร้ขีดจำกัด อีกทั้งการใช้สีโทนเข้มอย่างสีดำและสีน้ำตาลเข้ม พร้อมแสงไฟที่ส่องสว่างเฉพาะจุด ทำให้บรรยากาศภายในดูน่าค้นหาและเหมือนหลุดเข้าไปในโลกแห่งเวทมนตร์

เที่ยง	รับประทานอาหารกลางวัน ณ ร้านอาหาร (8) เมนูพิเศษ!! บุฟเฟ่ต์ชาบูหม่าล่า 

จากนั้นนำท่านไปเดินเล่นช้อปปิ้งที่ “ถนนโบราณตูเจียงเยี่ยน” ถนนแห่งนี้เต็มไปด้วยร้านค้าที่ขายสินค้าพื้นเมือง ของที่ระลึก และอาหารเสฉวน รวมถึงเสื้อผ้า รองเท้าแฟชั่นให้ท่านได้เลือกซื้อมากมาย จากนั้นนำท่านไปเดินเล่นชมเมืองที่ “จัตุรัสหย่างเทียนวู่” เป็นหนึ่งในสถานที่ท่องเที่ยวที่มีชื่อเสียงของเมืองตูเจียงเยี่ยน มณฑลเสฉวน และกลายเป็นแลนด์มาร์คสำคัญที่ดึงดูดนักท่องเที่ยวจำนวนมากให้มาเยี่ยมชม ด้วยจุดเด่นที่ไม่เหมือนใคร   จากนั้นนำท่านไปถ่ายรูปกับแลนด์มาร์คดังของจัตุรัสหย่างเทียนวู่ คือ “ แพนด้าเซลฟี่” รูปปั้นน้องหมีแพนด้ายักษ์ ที่มีขนาดความกว้าง 11 เมตร ยาว 26.5 เมตร สูง 12 เมตร หนักถึง 130 ตัน ที่ทำท่านอนเซลฟี่ตัวเองอยู่ ทำให้เป็นแลนด์มาร์คชื่อดังที่ทำให้นักท่องเที่ยวนิยมมาถ่ายรูปกันอย่างมาก 

จากนั้นนำท่านไปชม “เขื่อนตูเจียงเยี่ยน” (DUJIANGYAN IRRIGATION SYSTEM) เป็นระบบชลประทานโบราณที่มีชื่อเสียงระดับโลก และได้รับการยกย่องจาก UNESCO ให้เป็นมรดกโลกทางวัฒนธรรมในปี ค.ศ. 2000 เขื่อนตูเจียงเยี่ยนไม่ได้มีสีฟ้าตามธรรมชาติ แต่ปรากฏเป็นสีฟ้าในยามค่ำคืนเนื่องจาก แสงไฟที่ส่องสว่างจากสะพานและอาคารโดยรอบ โดยเฉพาะอย่างยิ่ง สะพานหนานเฉียว (Nanqiao Bridge) ซึ่งเป็นสะพานเก่าแก่ที่อยู่ใกล้เคียงแสงไฟเหล่านี้จะสะท้อน
ลงบนผิวน้ำของแม่น้ำหมินเจียง ทำให้เกิดปรากฏการณ์ที่เรียกว่า "หยดน้ำตาสีน้ำเงิน" (Blue Tears) ซึ่งเป็นภาพที่สวยงามและดูราวกับมีมนต์ขลัง ทำให้เขื่อนตูเจียงเยี่ยน เป็นแลนด์มาร์คยอดฮิตที่นักท่องเที่ยวนิยมมาถ่ายรูปชมความงดงามในยามค่ำคืน 

ที่มาของภาพ Cr. 你一定要感受一次都江堰的震撼｜附地图攻略_2_大橙子家的小西瓜_来自小红书网页版

ค่ำ	รับประทานอาหารค่ำ ณ ร้านอาหาร  (9) 

ที่พัก SHANGHE CHENYUE HOTEL หรือ โรงแรมระดับเทียบเท่า 4 ดาว ( ตูเจียงเยี่ยน)



วันที่ห้า 	ชมสวิตเซอร์แลนด์แดนมังกร “อุทยานภูเขาสี่ดรุณี (SIGUNIANGSHAN)
               เที่ยวหุบเขาซวงเฉียวโกว (รวมรถอุทยาน ) – เฉิงตู - เข้าสู่ที่พัก


เช้า	รับประทานอาหารเช้า ณ โรงแรมที่พัก (10)

จากนั้นนำท่านเดินทางสู่ อำเภอเสี่ยวจิน (XIAOJIN COUNTY) ( ใช้เวลาเดินทาง 4 ชั่วโมง )

เที่ยง	รับประทานอาหารกลางวัน ณ ร้านอาหาร (11) 

จากนั้นนำท่านไปชมความงดงามของ “ภูเขาสี่ดรุณี” หรือ ซื่อกูเหนียงซาน เป็นหนึ่งในแหล่งท่องเที่ยวทางธรรมชาติที่สำคัญของเมืองเฉิงตู มณฑลเสฉวน ประเทศจีน  อีกทั้งเป็นแหล่งท่องเที่ยวระดับ 5A ที่มีวิวสวยเหมือนอยู่ยุโรป จนได้ฉายาว่า “สวิตเซอร์แลนด์แดนมังกร” ซึ่งอยู่ห่างจากเฉิงตูประมาณ 220 กิโลเมตร  

ชื่อ "สี่ดรุณี" มาจากยอดเขา 4 ยอดที่ตั้งเรียงรายกัน โดยแต่ละยอดมีชื่อเรียกตามลำดับจากน้องสาวคนเล็กไปจนถึงพี่สาวคนโต ดังนี้: 
· ยอดน้องสาวคนที่สี่ (Yaomei Feng หรือ Little Sister's Peak): เป็นยอดเขาที่สูงที่สุดและเป็นที่รู้จักมากที่สุด มีความสูงถึง 6,250 เมตรเหนือระดับน้ำทะเล มีลักษณะเป็นยอดเขาน้ำแข็งที่สูงชันและงดงาม
· ยอดน้องสาวคนที่สาม (Sanguniang Feng หรือ Third Sister's Peak): มีความสูง 5,355 เมตร
· ยอดน้องสาวคนที่สอง (Erguniang Feng หรือ Second Sister's Peak): มีความสูง 5,276 เมตร
· ยอดน้องสาวคนโต (Daguniang Feng หรือ Eldest Sister's Peak): มีความสูง 5,025 เมตร

จากนั้นนำท่านไปเที่ยวชม “หุบเขาซวงเฉียวโกว” (รวมรถอุทยานแล้ว) เป็นเส้นทางที่เที่ยวง่าย โดยมีรถบัสนำเที่ยวในอุทยาน โดยภายในจะมีจุดให้แวะถ่ายรูป อาทิ ลานกว้างที่มีฉากหลังเป็นวิวภูเขาหิมะโอบล้อม เหมือนอยู่ยุโรปเลยทีเดียว และถ้าหากว่าหิมะตกจะได้ฟิลเหมือนอยู่ในเทพนิยาย และอีกจุดคือ วิวทะเลสาบขนาดใหญ่ ที่จะได้ชมความงดงามของแม่น้ำ ต้
นไม้ และธรรมชาติรอบๆ และอีกจุดท่านจะได้เห็นน้องๆจามรีที่เดินกินหญ้าตามธรรมชาติ 

บรรยากาศภายในหุบเขาเงียบสงบและอากาศเย็นสบายตลอดทั้งปี ทำให้เหมาะสำหรับการท่องเที่ยวพักผ่อน สำหรับผู้ที่ต้องการสัมผัสบรรยากาศของหิมะฟูๆ แนะนำให้มาในช่วงฤดูหนาว (เดือนธันวาคม - มีนาคม)  หิมะปกคลุมทั่วทั้งหุบเขาสวยงามเป็นอย่างมาก

ค่ำ	รับประทานอาหารค่ำ ณ โรงแรมที่พัก (12) 
ที่พัก SHUANGLIU HOLIDAY INN EXPRESS หรือ โรงแรมเทียบเท่า 4 ดาว (เฉิงตู)



	
วันที่หก    ช้อปปิ้งถนนคนเดิน “ซอยกว้างซอยแคบ” - วัดต้าฉือ – ถ่ายรูปกับตึก IFS 
              หมีแพนด้าปีนตึกชื่อดัง  – อิสระช้อปปิ้งถนนคนเดินย่านชุนซีลู่ หรือ 
            สยามสแควร์เมืองจีน – สนามบินเฉิงตูเทียนฟู่ - กรุงเทพฯ 




เช้า	รับประทานอาหารเช้า ณ โรงแรมที่พัก (13)
[image: ]








จากนั้นนำท่านไปเดินเล่นกับถนนคนเดิน “ซอยกว้างซอยแคบ” ถนนคนเดินโบราณ ซึ่งเป็นถนนคนเดินที่ขึ้นชื่อของเฉิงตู ภายในถนนแห่งนี้มีความโดดเด่นด้วยตึกอาคารร้านค้าที่เป็นสไตล์จีนโบราณ ผสมผสานกับอาคารสมัยใหม่ ซึ่งทำให้ดูสวยงามแปลกตาไปอีกแบบ และภายในถนนแห่งนี้ท่านสามารถช้อปปิ้ง อาทิ ของที่ระลึกที่ส่วนใหญ่จะเป็นน้องหมีแพนด้า ชา กาแฟ หรือ สามารถลิ้มรสอาหารพื้นเมืองของเฉิงตูได้อีกด้วย 

เที่ยง	อิสระอาหารกลางวันตามอัธยาศัย ณ ตลาดซอยกว้างซอยแคบ

จากนั้นนำท่านไป “วัดต้าฉือ” เดิมชื่อว่า  "วัดจิ่งอัน" หนึ่งในวัดนิกายมหายานที่มีความสำคัญของเฉิงตูและมีประวัติยาวนานถึง 1600 ปี ต่อมาในสมัยราชวงศ์ถังได้รับการบูรณะและเปลี่ยนชื่อเป็น "วัดต้าฉือ" อารามแห่งนี้พระถังซัมจั๋ง พระภิกษุผู้มีชื่อเสียง เคยมาศึกษาพระธรรมและจำพรรษาที่วัดแห่งนี้ เนื่องจากวัดนี้มีมาตั้งแต่ช้านาน ทำให้ปัจจุบันความเจริญต่างๆ ที่สร้างขึ้นได้รายล้อมวัดแห่งนี้ไว้ เป็นการผสมผสานสถาปัตยกรรมโบราณและความทันสมัย  

จากนั้นท่านสามารถเดินไปถ่ายรูปกับ “ตึก IFS ”  เป็นหนึ่งในแลนด์มาร์คที่สำคัญและโดดเด่นที่สุดของเมืองเฉิงตู มณฑลเสฉวน ประเทศจีน ตั้งอยู่ในย่านธุรกิจใจกลางเมือง บริเวณถนนชุนซี (Chunxi Road) ซึ่งเป็นแหล่งช้อปปิ้งที่คึกคักและมีชื่อเสียงที่สุดของเฉิงตู ตึก IFS เป็นห้างหรูขนาดใหญ่ที่รวบรวมแบรนด์เนมระดับโลกมากมาย เช่น Hermès, Louis Vuitton, Gucci, Chanel, Cartier รวมถึงแบรนด์แฟชั่นและไลฟ์สไตล์อื่นๆ ทำให้เป็นแหล่งช้อปปิ้งสำหรับสินค้าหรูหราที่สำคัญของเมือง ไฮไลต์ที่ทำให้ตึก IFS มีชื่อเสียง และทำให้ตึก IFS กลายเป็นสถานที่ที่นักท่องเที่ยวต้องมาเยี่ยมชมคือ “ประติมากรรมหมีแพนด้ายักษ์ที่กำลังปีนตึก” ที่มีชื่อว่า "I Am Here" ซึ่งเป็นผลงานของศิลปินชาวอเมริกัน Lawrence Argent ประติมากรรมแพนด้าขนาดมหึมานี้มีความสูงถึง 15 เมตร ตั้งอยู่บนด้านนอกอาคารบริเวณชั้น 7 และมองเห็นได้อย่างชัดเจนจากถนนด้านล่าง ถือว่าเป็นแลนด์มาร์คที่ต้องมาถ่ายรูปเป็นที่ระลึกหากมาเยือนที่เฉิงตูเลยก็ว่าได้

จากนั้นให้ท่านอิสระเดินช้อปปิ้งใน “ถนนคนเดินย่านชุนซี” ซึ่งเป็นถนนย่านวัยรุ่นและขายสินค้าที่ทันสมัย อีกทั้งเป็นแหล่งช้อปปิ้งขึ้นชื่อในเฉิงตู คล้ายๆ สยามสแควร์เมืองไทย ภายในถนนแห่งนี้จะมีร้านค้าให้ท่านได้ช้อปปิ้งแบบจุใจ อาทิ สินค้าแบรนด์เนม เสื้อผ้า รองเท้า กระเป๋า อีกทั้งยังเป็น Food Street ที่มีร้านอาหาร 2 ข้างทาง รวมถึงของฝาก ของที่ระลึกอีกมากมาย

14.00 น.    ได้เวลาอันสมควรนำทุกท่านเดินทางสู่ สนามบินเฉิงตูเทียนฟู่ เพื่อทำการเช็คอินตั๋วเครื่องบิน
	        ระหว่างทางไปสนามบิน (บริการเบอร์เกอร์ พร้อมน้ำดื่มให้ท่านละ 1 เซ็ท ) (14)  

18.20 น.	นำท่านเดินทางสู่ ประเทศไทย โดยสายการบินเฉิงตู แอร์ไลน์ (EU) เที่ยวบิน EU2867
                 (บริการของว่างและเครื่องดื่มบนเครื่อง) (15)  

20.30 น.	ทุกท่านเดินทางถึง สนามบินสุวรรณภูมิ โดยสวัสดิภาพพร้อมความประทับใจ...... 

*****************************

*** ก่อนตัดสินใจจองทัวร์ ขอความกรุณาท่านอ่านรายละเอียดของโปรแกรม และเงื่อนไขต่าง ๆ ให้ครบถ้วน เนื่องจากหากท่านชำระค่าทัวร์เข้ามาแล้ว ไม่ว่าส่วนใดถือว่าท่านได้เข้าใจ และยอมรับเงื่อนไขดังกล่าวเป็นที่เรียบร้อย **


โปรแกรมท่องเที่ยว และ เมนูอาหาร อาจมีการสลับปรับเปลี่ยนโปรแกรมตามความเหมาะสมของหน้างาน (กรณีเกิดปัญหารถติด ฝนตก ) ไกด์และหัวหน้าทัวร์จะแจ้งให้ท่านทราบในแต่ละวัน**

อัพเดตราคา ณ วันที่ 23 มีนาคม 2569 
เนื่องจากสายการบินมีการปรับภาษีน้ำมันเพิ่มขึ้น
	กำหนดการเดินทาง
	ราคา / ท่าน 
	พักเดี่ยว
	จอยแลนด์
	เด็กต่ำกว่า 2 ขวบ 
( INF )

	วันที่ 23 – 28 เมษายน 69
	23,924
	5,000
	18,000
	8,000

	วันที่ 30 เม.ย. – 05 พ.ค. 69
	23,924
	5,000
	18,000
	8,000

	วันที่ 07 – 12 พฤษภาคม 69
	20,624
	5,000
	16,000
	8,000

	วันที่ 08 – 13 ตุลาคม 69
	24,999
	5,000
	19,000
	8,000

	วันที่ 15 - 20 ตุลาคม 69
	24,999
	5,000
	19,000
	8,000

	· สำหรับพีเรียดวันปิยมหาราช : ไฟล์ทบินมีการปรับเปลี่ยนดังนี้
· ขาไป	 EU 286       กรุงเทพ - เฉิงตู     เวลา 21.30 – 01.30 น.
· ขากลับ VZ 3681   เฉิงตู – กรุงเทพฯ   เวลา 23.00 – 01.15+1

	วันที่ 22 – 27 ตุลาคม 69
** วันปิยมหาราช **
	25,999
	5,000
	20,000
	8,000
































	
อัตรานี้รวม


· ค่าตั๋วเครื่องบินไป-กลับ ตามที่ระบุในโปรแกรมทัวร์
· ค่าอาหารตามที่ระบุในโปรแกรมทัวร์  
· หัวหน้าทัวร์นำคณะจากเมืองไทย + ไกด์ท้องถิ่น 
· ค่าบัตรเข้าชมสถานที่เที่ยวต่างๆ		
· โรงแรมที่พัก 5 คืน + พร้อมอาหารเช้า ** เนื่องจากโรงแรมในจีน (บางโรงแรม) ห้องพักแบบเตียงใหญ่ (Double Bed) ห้องประเภทนี้มีจำนวนห้องไม่มากนัก ดังนั้นกรณีท่านรีเควสขอ “ห้องเตียงใหญ่(Double Bed)” แล้วห้องแบบดังกล่าวเต็มแล้ว ทางบริษัทฯ ขอปรับเปลี่ยนเป็นเตียงคู่ TWIN ให้ทันที 
· รถบัสพร้อมคนขับดูแลท่านตลอดทั้งทริป	
· ค่าประกันคุ้มครองอุบัติเหตุ ตลอดทริปการเดินทาง	
· ค่าน้ำหนักกระเป๋าโหลด ท่านละ 1 ใบ น้ำหนัก 23 กก. // หิ้วขึ้นเครื่องได้ 7 กก.
· ราคาทัวร์รวมภาษีเรียบร้อยแล้ว ( ตามเงื่อนไขของบริษัทฯ กำหนด )

	
อัตรานี้ไม่รวม

· ค่าทิปคนขับรถ ไกด์ท้องถิ่น 2,000 บาท / ท่าน / ทริปการเดินทาง
	** ** สำหรับหัวหน้าทัวร์ขึ้นอยู่กับความพึงพอใจของท่าน***
· กรณีลูกค้าต้องการซื้อเพิ่ม ประกันสุขภาพในต่างประเทศ (คุ้มครองค่ารักษาพยาบาล ) 
· กรณีอัตราค่าภาษีเชื้อเพลิงและประกันวินาศภัยทางอากาศ ของสายการบิน (ปรับเพิ่ม)
ปัจจุบันมีการปรับเพิ่มขึ้น 625 บาท / ท่าน 
· [bookmark: _Hlk142642471]ราคาทัวร์นี้สำหรับนักท่องเที่ยวคนไทยเท่านั้น 
·   กรณีทางรัฐบาลจีนประกาศยกเลิกวีซ่ากรุ๊ปท่องเที่ยว (VISA GROUP) (ผู้เดินทางจะต้องเสียค่าใช้จ่าย    
  ในการทำวีซ่าเดี่ยวเพิ่ม ท่านละ 2,500 บาท)
· ค่าธรรมเนียมวีซ่าเข้าประเทศจีนสำหรับชาวต่างชาติ ที่ไม่ได้รับการงดเว้นวีซ่าเข้าประเทศจีน
· ค่าใช้จ่ายส่วนตัว อาทิ ค่าทำหนังสือเดินทาง, ค่าโทรศัพท์ส่วนตัว, ค่าซักรีด, มินิบาร์ในห้อง, รวมถึงค่าอาหาร และเครื่องดื่มที่สั่งเพิ่มนอกเหนือรายการ (หากท่านต้องการสั่งเพิ่ม กรุณาติดต่อหัวหน้าทัวร์แล้วจ่ายเพิ่มเองต่างหาก)




	เงื่อนไขการชำระเงิน



· ทางบริษัทฯ ขอรับมัดจำ 10,000 บาท สำหรับการจองนับตั้งแต่วันจองภายใน 2 วัน 
· กรุณาชำระส่วนที่เหลือ ก่อนเดินทางอย่างน้อย 20 วัน (การไม่ชำระเงินค่ามัดจำ หรือ ชำระไม่ครบ หรือเช็คธนาคารถูกระงับการจ่ายไม่ว่าด้วยสาเหตุใดๆ บริษัทฯ มีสิทธิ์ยกเลิกทัวร์ หรือยกเลิกการเดินทาง )  
· หากจองทัวร์น้อยกว่า 15 วัน รบกวนชำระค่าทัวร์เต็มจำนวน


	เงื่อนไขการยกเลิก



1. กรณีกรุ๊ปเต็ม หรือ กรุ๊ปคอนเฟิร์มเดินทางแล้ว ทางบริษัทขอสงวนสิทธิ์ในการยกเลิกทุกกรณี ยกเว้นจะเปลี่ยนผู้เดินทางสามารถแจ้งมายังบริษัทก่อนเดินทาง 10 วัน 
1. กรณีจำนวนผู้เดินทางไม่ถึง 15 ท่าน ทางบริษัทฯอาจมีการเปลี่ยนแปลงค่าทัวร์ ( ในกรณีลูกค้ายืนยันที่จะเดินทาง ) หรือ ยกเลิกกรุ๊ป หรือ เลื่อนการเดินทาง ทั้งนี้จะแจ้งให้ลูกค้าทราบก่อนเดินทาง 10 วัน 
1. สำหรับลูกค้าที่ไม่ได้ถือหนังสือเดินทางไทย เมื่อวีซ่าผ่านแล้ว แต่จะมีการยกเลิกการเดินทาง
ทางบริษัทฯ ขอสงวนสิทธิ์ไม่คืนค่ามัดจำทัวร์ใดๆทั้งสิ้น ยกเว้นจะเปลี่ยนผู้เดินทางใหม่มาแทน
1. ยกเลิกก่อนการเดินทาง 30 วันขึ้นไป บริษัทฯจะคืนเงินค่ามัดจำให้  โดยหักค่าใช้จ่ายที่เกิดขึ้นจริง อาทิ ค่ามัดจำตั๋วเครื่องบิน ค่ามัดจำแลนด์ ยกเว้นในกรณีวันหยุดเทศกาล วันหยุดนักขัตฤกษ์ ยกเลิกก่อนการเดินทาง 45 วัน จะคืนเงินค่ามัดจำให้ โดยหักค่าใช้จ่ายที่เกิดขึ้นจริง
1. ยกเลิก 15 - 29 วัน ก่อนการเดินทาง หักค่าใช้จ่าย 50% ของราคาทัวร์ หรือค่าใช้จ่ายที่เกิดขึ้นจริง อาทิ ค่ามัดจำตั๋วเครื่องบิน ค่ามัดจำแลนด์ ค่าบริการอื่นๆ 
1. ยกเลิก 1 - 14 วัน ก่อนการเดินทาง ขอสงวนสิทธิ์ไม่คืนเงินใดๆทั้งสิ้น เนื่องจากทางบริษัทฯได้จ่ายขาดไปหมดแล้ว 
1. กรณีลูกค้าถูกกรมแรงงานไทยไม่อนุญาตให้เดินทางออกนอกประเทศไทย หรือ เจ้าหน้าที่ตรวจคนเข้าเมือง ( ตม. จีน ) ปฎิเสธการเดินทางเข้าประเทศจีน  เนื่องด้วยดุลพินิจของเจ้าหน้าที่ ทางบริษัทฯ ไม่สามารถคืนค่าทัวร์ได้ เนื่องจากค่าใช้จ่ายต่างๆมีการจ่ายขาดไปหมดแล้ว 

ข้อควรทราบ
1. เนื่องจากโปรแกรมทัวร์เส้นทางจีน ค่อนข้างเป็นรายการที่เดินเท้าค่อนข้างเยอะ ทางบริษัทฯ จึงขอสงวนสิทธิ์รับเฉพาะลูกทัวร์ที่มีสุขภาพแข็งแรง และสามารถดูแลตัวเองได้ หากท่านมีปัญหาสุขภาพ อาทิ โรคหัวใจ โรคกลัวความสูงขั้นรุนแรง ปัญหาเกี่ยวกับข้อเข่า หรือ ใช้รถเข็นวีลแชร์ โปรแกรมนี้อาจจะไม่เหมาะสมสำหรับท่าน
1. โปรแกรมท่องเที่ยว และ เมนูอาหาร อาจมีการสลับปรับเปลี่ยนโปรแกรมตามความเหมาะสมของหน้างาน (กรณีเกิดปัญหารถติด ฝนตก) ไกด์และหัวหน้าทัวร์จะแจ้งให้ทราบในแต่ละวัน 
1. ในกรณีที่ลูกค้าต้องออกตั๋วโดยสารภายในประเทศ กรุณาติดต่อเจ้าหน้าที่ของบริษัทฯ เพื่อเช็คว่ากรุ๊ปมีการคอนเฟิร์มเดินทางก่อนทุกครั้ง  เนื่องจากสายการบินอาจมีการปรับเปลี่ยนไฟล์ทบิน หรือ เวลาบิน โดยไม่ได้แจ้งให้ทราบล่วงหน้า ทางบริษัทฯ จะไม่รับผิดชอบใด ๆ ในกรณี ถ้าท่านออกตั๋วภายในโดยไม่แจ้งให้ทราบและหากไฟล์ทบินมีการปรับเปลี่ยนเวลาบินเพราะถือว่าท่านยอมรับในเงื่อนไขดังกล่าวแล้ว
1. ทัวร์นี้จัดให้เฉพาะลูกค้าที่ประสงค์จะไปท่องเที่ยวตามรายการของทัวร์ทุกวันเท่านั้น ในกรณีท่านสละสิทธิ์ไม่ใช้บริการใดๆ ก็ตาม ทางบริษัทฯ ขอสงวนสิทธิ์ไม่คืนค่าใช้จ่ายใดๆ แก่ท่าน เนื่องจากค่าใช้จ่ายเป็นแบบเหมาจ่ายล่วงหน้าแล้ว
1. ผู้เดินทาง (ตั้งครรภ์) ( ขอความกรุณาแจ้งให้บริษัทฯ ทราบก่อน ) เนื่องจากต้องมีใบรับรองแพทย์ ระบุชัดเจนว่าสามารถเดินทางออกนอกประเทศได้ รวมถึงรายละเอียดอายุครรภ์ที่ชัดเจน 
1. กฎข้อบังคับ Power Bank ที่จะนำขึ้นเครื่องบิน ตั้งแต่ 28 มิย 68 Power Bank ที่จะนำขึ้นเครื่องที่สนามบินเมืองจีน ต้องมีเครื่องหมาย CCC (China Compulsory Certificate (CCC)หรือเครื่องหมาย 3C เป็นเครื่องหมายรับรองความปลอดภัยภาคบังคับของจีน ถึงจะนำขึ้นเครื่องได้ ถ้าไม่มีเครื่องหมายนี้ หรือ หากด้านหลังของ Power Bank ระบุข้อมูลไม่ชัดเจนจะไม่สามารถนำขึ้นเครื่องได้

	หมายเหตุ



1. [bookmark: _Hlk152575584]กรุณาตรงต่อเวลา !! มาตามเวลานัดหมาย หากท่านมาช้ากว่าเวลาที่รถออกเดินทาง ทำให้ท่าน  ตกทริปท่องเที่ยว ท่านจะไม่สามารถเรียกร้องค่าเสียหายใดๆได้
1. รายการท่องเที่ยวและรายการอาหารที่ระบุไว้ อาจมีการเปลี่ยนแปลงได้ตามสถานการณ์ตามความเหมาะสมของหน้างาน
1. คณะเดินทางช่วงวันหยุดยาว หรือ ช่วงเทศกาลที่ต้องการันตีมัดจำหรือจ่ายเต็มแบบมีเงื่อนไข จะไม่มีการคืนเงินมัดจำหรือค่าทัวร์ทั้งหมด  
1. หากมีการถอนตัวหรือไม่ใช้บริการตามที่ระบุเอาไว้ในโปรแกรมทัวร์ ผู้จัดถือว่าผู้ท่องเที่ยวสละสิทธิ์และจะไม่คืนเงินค่าบริการที่ได้ชำระไว้ ไม่ว่ากรณีใดๆ ทั้งสิ้น เนื่องจากค่าใช้จ่ายที่ท่านได้จ่ายให้กับบริษัทฯ เป็นการชำระเหมาจ่ายแล้ว
1. ทางบริษัทฯจะไม่รับผิดชอบใดๆทั้งสิ้น หากเกิดสิ่งของสูญหายจากการโจรกรรมและหรือเกิดอุบัติเหตุที่เกิดจากความประมาทของนักท่องเที่ยวเอง
1. กรณีเกิดความผิดพลาดจากตัวแทนหรือหน่วยงานที่เกี่ยวข้อง จนมีการยกเลิก ล่าช้า เปลี่ยนแปลงการบริการจากสายการบิน หรือ หน่วยงานที่ให้บริการ บริษัทฯจะพยายามแก้ไขอย่างสุดความสามารถที่จะประสานงานให้เกิดประโยชน์สูงสุดแก่ลูกค้า แต่ทั้งนี้ทั้งนั้นจะไม่มีการคืนเงินให้สำหรับค่าบริการนั้นๆ 
1. ในกรณีที่ทางสายการบินมีการเรียกเก็บค่าภาษีเชื้อเพลิงเพิ่มเติม ราคานี้อาจมีการเปลี่ยนแปลงได้ตามประกาศสายการบิน... 
1. หนังสือเดินทาง ต้องมีอายุเหลือใช้งานไม่น้อยกว่า 6 เดือน 
1. หากท่านมีความจำเป็นต้องรับฝากของจากผู้อื่น เพื่อที่จะนำไปยังประเทศจีน  หรือรับฝากกลับประเทศไทย ควรตรวจสอบสิ่งของเหล่านั้นก่อนว่าต้องไม่เป็นสิ่งของผิดกฎหมาย ซึ่งของผิดกฎหมายบางประเภท อาจมีโทษถึงขั้นประหารชีวิต ซึ่งเจ้าหน้าที่จะไม่รับฝากกระเป๋าหรือสิ่งของใดๆ
1. มัคคุเทศก์ พนักงานและตัวแทนของผู้จัด ไม่มีสิทธิ์ในการให้คำสัญญาใด ๆ ทั้งสิ้นแทนผู้จัด  นอกจากมีเอกสารลงนามโดยผู้มีอำนาจของผู้จัดกำกับเท่านั้น 
1. เนื่องด้วยมาตรการรักษาความปลอดภัยของสนามบินทั่วโลก ก่อนท่านขึ้นเครื่องบิน กรุณาแยกของเหลว เจล สเปรย์ ที่จะนำติดตัวขึ้นเครื่องบิน แยกใส่ถุงพลาสติกใสมีซิปล็อคปิดสนิท โดยที่ขนาดบรรจุภัณฑ์ไม่เกิน 100 มิลลิลิตรต่อชิ้น และรวมกันทุกชิ้นไม่เกิน 1 ลิตร รวมถึงสิ่งของที่มีลักษณะคล้ายกับอาวุธ เช่น กรรไกรตัดเล็บ มีดพก แหนบ จะต้องใส่กระเป๋าใบใหญ่และฝากเจ้าหน้าที่โหลดใต้ท้องเครื่องบินเท่านั้น 

